Kalle Nyström

Karl Viktor (Kalle) Nyström (28. tammikuuta 1865 Helsinki – 17. joulukuuta 1933 Helsinki) oli suomalainen toimittaja, lauluntekijä, varieteetaiteilija ja nukketeatterin johtaja. Nyströmin 1909 perustama Marionett-nukketeatteri oli ensimmäinen suomalainen ammattimainen nukketeatteri.

Nyström toimi 1900-luvun alussa varietee-yrittäjänä helsinkiläisessä Apollo-teatterissa. Hän perusti 1909 Apollo-teatterin yhteyteen ruotsinkielisen Marionett teatern -nimisen nukketeatterin nähtyään Münchenissä Papa Schmidtin nukketeatterin esityksen. Teatterin esitykset oli tarkoitettu pääosin aikuiskatsojille ja niissä käsiteltiin satiirisesti ajankohtaisia tapahtumia sekä suomalaisia taiteilijoita. Teatteri esitti myös katkelmia Shakespearen näytelmistä, Kalevala-aiheisia kohtauksia sekä lapsikatsojille Topeliuksen kertomuksista muokattuja näytelmiä. Teatteri teki myös kiertueita Helsingin ulkopuolelle. 

Marionett-teatterin toiminta päättyi Kalle Nyströmin kuoltua.

Teoksia 
 Sjung med i refrängen : kupletter och visor ; med förord av Jumbo.   Förlag Fama, Helsingfors 1932

Lähteet 
 
 Teatterin tiedotuskeskus TINFO-tiedote nro 32 26.11.2009 : 100 vuotta suomalaista nukketeatteria vuonna 2009

Suomalaiset teatterinjohtajat
Suomalaiset lauluntekijät
Suomalaiset toimittajat
Vuonna 1865 syntyneet
Vuonna 1933 kuolleet